મ્યુનિ. સત્તાધીશો જે અરજદારની અરજીમાં ઇમ્પેકટ ફીના કેસના મામલે અનધિકૃત બાંધકામને કાયદેસર ન ગણે તેવા અરજદારોને નમૂનો-૬ હેઠળ અનધિકૃત વિકાસને નિયમિત કરવાનો ઇનકાર કરતો હુકમ એટલે કે નોટિસની બજવણી કરે છે. જે તે ઝોનના નાયબ નગર વિકાસ અધિકારી બીપીએમસી એકટની કલમ-૬ની પેટાકલમ (૪)ની જોગવાઇઓ હેઠળ અનધિકૃત બાંધકામને નિયમિત કરવાનો ઇન્કાર કરતી નોટિસ ફટકારે છે. તંત્રની રિજેકશનની નોટિસથી નારાજ અરજદાર આવી નોટિસ મળ્યાની તારીખથી ૬૦ દિવસની મુદતની અંદર ગાંધીનગરની ગુજરાત અર્બન ડેવલપમેન્ટ કંપનીના મેનેજિંગ ડિરેકટરને અપીલ કરી શકે છે. આ પ્રકારની અપીલ દાખલ કર્યાની તારીખથી ૧પ દિવસની અંદર નારાજ અરજદારે ૧પ દિવસમાં કોર્પોરેશનના સંબંધિત અધિકારીને પણ જાણ કરવાની રહે છે.